OpenLLM-France/wikimedia huggingface dataset:
# Amex Oil Index

L'AMEX Oil Index (tíquer: XOI) és un índex de les principals empreses relacionades amb l'explotació, la producció, i el desenvolupament del petroli. L'índex mesura l'evolució de la indústria petroliera a través de la suma ponderada per preu de les cotitzacions de les accions d'aquestes empreses, de manera que el pes d'una empresa petita en volum però amb un preu de cotització elevat tindrà una ponderació major en l'índex que el d'una empresa major en volum però amb preu de cotització inferior. Malgrat aquesta limitació l'índex XOI és àmpliament seguit per a mesurar el desenvolupament de la indústria petroliera. L'índex fou creat amb un base de 124 el 27 d'agost del 1984.

## Components

EL 18 de juny del 2008 els components de l'índex eren:
| Nom de l'empresa | tíquer | % Ponderació |
| Hess Corporation | HES | 13,11% |
| Chevron Corporation | CVX | 10,06% |
| ConocoPhillips | COP | 9,64% |
| Occidental Petroleum | OXY | 9,15% |
| ExxonMobil | XOM | 8,90% |
| Total S.A. | TOT | 8,12% |
| Anadarko Petroleum Corporation | APC | 8,09% |
| Royal Dutch Shell | RDSa | 8,05% |
| BP | BP | 6,95% |
| Marathon Oil | MRO | 5,41% |
| Valero Energy Corporation | VLO | 4,46% |
| Repsol YPF | REP | 4,13% |
| Sunoco | SUN | 3,93% |
| (total) | | 100,00% |

## Referències

* ↑ AMEX Oil Index Components

### Bibliografia

* «XOI Index». Investor glossary. Arxivat de l'original el 2011-10-21. [Consulta: 19 octubre 2010]. (anglès)

## Enllaços externs

* Pàgina de Bloomberg de l'Amex Oil Index (anglès)
# Alexandre Navarro i Tomàs

Alexandre Navarro i Tomàs (nom de ploma: Alexandre Navarro; Nàquera, 23 de maig de 1972) és un advocat, docent i poeta valencià,vicepresident durant dos anys de l'Institut d'Estudis Comarcals del Camp de Túria i un dels fundadors l'any 1994 de l'Associació de Joves Escriptors en Llengua Catalana del País Valencià.
Llicenciat en Dret per la Universitat de València i amb estudis de Geografia i Història i Relacions Laborals, la seva tasca s'ha centrat en la docència i l'escriptura, preferentment poemaris des de l'any 1992, tot i que també és autor de diversos estudis d'història local i toponímia rural de la seva vila natal, així com alhora exerceix com a crític literari.
Ha publicat nombrosos llibres de poesia com Desgracià la pluja les banderes (Alzira: Germania, 1995); Ex-vot (Sagunt: Fundació Bancaixa, 1995); No em moriré d'amor (L'Aljamia, 1995) —Premi Les nits poètiques del Django's—; Criatura del demà (Valls: Cossetània, 1998); A l'entrada del temps fosc (Barcelona: Columna, 1999) —Premi Marià Manent de poesia de Premià de Dalt—; Opus incertum (Barcelona: Columna, 2000); Al cap del dia (Edicions del Salobre, 2004) o Encesa fotografia (Germania, 2013), entre d'altres, i pels que se li han atorgat diversos premis literaris i guardons com el Premi de Poesia Josep Maria Ribelles, el Certamen Literari Vila de Puçol, el Certamen Literari Vila d'Almassora o el Premi Ciutat de Tarragona. Com a escriptor i investigador ha publicat els llibres Toponímia rural de Nàquera (Ajuntament de Nàquera, 1997) junt amb Francesca Gil i La veu d'un poble (1996), un recull de cançons i poemes populars de la població del Camp de Túria.

## Referències

* 1 2 «27 poetes valencians». Tria Llibres. Associació Cultural Editorial Tria. [Consulta: 22 març 2016].
* 1 2 3 «Navarro i Tomàs, Alexandre». Lletres Catalanes. ILC, Departament de Cultura de la Generalitat de Catalunya. [Consulta: 22 març 2016].
* 1 2 3 4 ««A l'entrada del temps fosc» El nou llibre d'Alexandre Navarro i Tomàs». VilaWeb. [Consulta: 22 març 2016].
* 1 2 Alonso, Manel. «L'‘Encesa fotografia’, d'Alexandre Navarro». Diari Gran. Diarigran.cat. Arxivat de l'original el 2016-04-06. [Consulta: 22 març 2016].
# Carlos Alberto Clulow

Carlos Alberto Clulow (1907/1908 - 1969) fou un diplomàtic i escriptor uruguaià.

## Biografia

Criat a Salto, Clulow estava casat i era pare de Simón Clulow Lepretre. Va treballar sobretot durant la primera meitat del segle XX com a escriptor. El 1928 va publicar El oro yanqui en Latinoamérica. Dos anys després va publicar la seva novel·la La perdida Atlántida. Més endavant va formar part del servei diplomàtic del seu país.
De 1950 a 1957 va ser ambaixador de l'Uruguai a la República Federal Alemanya. De 1960 a 1963 també va ocupar el mateix càrrec però als Estats Units. Durant el període que va transcórrer entre 1957 i 1960, va ser president del Consell Interamericà Econòmic i Social.

## Honors

* 1960: Gran Creu de la República Federal d'Alemanya.

## Obra

* El oro yanqui en Latinoamérica, 1928
* Canto del buen amor, 1929
* La perdida Atlántida, novel·la, 1930
* Algunas ideas sobre democracia, 1930
* Biología de las democracias de América, 1935
* Muirakitán, novel·la, 1942
* Las sociedades de inversión en el Uruguay, 1949

## Referències

* ↑ Ministeri d'Educació i Cultura de l'Uruguai Arxivat 2016-03-03 a Wayback Machine. (castellà)
* ↑ "Literatura uruguaiana, 1807-1975" de Sarah Bollo
* ↑ «El oro yanqui en Latinoamérica (Open Library)».
* ↑ «Biblioteca Rivadavia - Catálogo».
* ↑ «Canto del buen amor - Carlos Alberto Clulow - Google Books».
* ↑ «La perdida Atlántida (Open Library)».
* ↑ «Algunas ideas sobre democracia - Carlos Alberto Clulow - Google Books».
* ↑ «Biología de las democracias de América (Open Library)».
* ↑ «Muirakitan - Novela Americana de Carlos Alberto Clulow na Estante Virtual».
* ↑ «Las sociedades de inversión en el Uruguay - Carlos Alberto Clulow - Google Books».
# Genia Tobin

Genia Tobin (Viena, 1953) és cantant i vocalista del grup Els Valldemossa.
La seva formació musical començà l'any 1967 al Centre de la Guitarra de Palma per continuar tres anys més tard a l'Escola Superior de Música de Viena quan va obtenir una beca per a cant. Aquell mateix any passà a formar part d'Els Valldemossa en substitució de Margaluz. El grup esdevingué un referent de la música balear de l'època.
Com a solista ha fet recitals de lieder i ha intervengut en concerts amb Jayme Marques.

## Referències

* ↑ «Genia Tobin». A: Dolç i Dolç, Miquel (coord.). Gran Enciclopèdia de Mallorca. Volum 17. Palma: Promomallorca, p. 195. ISBN 84-8661702-2.
* ↑ «Els Valldemossa revisitan sesenta años de «vivencias» en un disco» (en castellà), 28-11-2016. [Consulta: 7 març 2021].
# Germans Aragó

Els Germans Aragó van ser una família nord-catalana, provinent d'Estagell, que destacà al segle XIX:
* Esteve Aragó (1802-1892), dramaturg i escriptor
* Francesc Joan Domènec Aragó (1786 -1853), matemàtic, físic, astrònom i polític
* Jaume Aragó (1790 - 1855), escriptor i explorador
* Joan Aragó (1788-1836), militar que combaté a Mèxic.
# Carlos Real de Azúa

Carlos Real de Azúa (Montevideo, 15 de març de 1916 - Montevideo, 16 de juliol de 1977) fou un escriptor, historiador, sociòleg, politòleg, crític i assagista uruguaià.
Va ser membre de la famosa Generació del 45, juntament amb altres destacats intel·lectuals com Juan Carlos Onetti, Mario Benedetti, Sarandy Cabrera, Carlos Martínez Moreno, Ángel Rama, Idea Vilariño, Carlos Maggi, Alfredo Gravina, Mario Arregui, Amanda Berenguer, Manuel Flores Mora, Humberto Megget, Emir Rodríguez Monegal, Gladys Castelvecchi, José Pedro Díaz.

## Obra

* El patriciado uruguayo, Montevideo, 1961.
* El impulso y su freno, Montevideo, 1964.
* Cronología comparada de la historia del Uruguay 1830-1945, Montevideo, 1966.
* Política, poder y partidos en el Uruguay de hoy, Montevideo, 1971.
* El clivaje mundial eurocentro – periferia y las áreas exceptuadas (para una comparación con el caso latinoamericano), Montevideo, 1975.
* Uruguay: ¿una sociedad amortiguadora? (posthume), Montevideo, 1985.

## Referències

* ↑ «100 años de Real de Azúa». La Diaria. [Consulta: 15 juliol 2017]. (castellà)
* ↑ Cuando el pasado sí nos habla Arxivat 2012-06-29 at Archive.is (castellà)

## Enllaços externs

* Carlos Real de Azúa - Université de la République (castellà)
# Castell de Colomers

El Castell de Colomers és un edifici del municipi de Colomers (Baix Empordà) declarat bé cultural d'interès nacional.

## Descripció

L'edifici que ocupa actualment l'Ajuntament de Colomers es troba adossat a l'absis de l'església. Es tracta d'un gran casal de planta irregular, de dos pisos, amb coberta de teula. La façana, de composició gairebé simètrica, presenta a la planta baixa, que és elevada respecte del nivell de la plaça, una porta d'accés d'arc de mig punt amb grans dovelles de pedra, que dona pas a un corredor. Dintre hi ha les portes d'accés a la Casa de la Vila (esquerra) i a la Cambra Àgraria i altres serveis (dreta). Completen la façana diverses obertures allindanades, dues a la planta baixa i tres al primer pis, totes elles emmarcades amb carreus de pedra ben escairats.

## Història

Sembla que l'edifici de l'Ajuntament, conegut com "el castell", ocupa part de l'emplaçament de les antigues dependències monàstiques dels abats d'Amer, senyors del lloc. L'estructura de l'edifici actual se situa la construcció a l'entorn del segle xviii, encara que conserva restes d'època gòtica.

## Referències

* 1 2 3 «Castell de Colomers». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Carlos Vidal Lepe

Carlos Vidal Lepe (24 de febrer de 1902 - 7 de juny de 1982) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Carlos Vidal Lepe Fitxa i estadístiques a la FIFA
* ↑ «Carlos Vidal». worldfootball.net. [Consulta: 6 novembre 2011].
# Cantó de Paimbœuf

El cantó de Paimbœuf (bretó Kanton Pembo) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 3 comunes:
| Nom francès | Nom bretó | Població | km² | Codi Postal | Codi INSEE |
| Corsept | Korzed | 1.959 | 23,62 | 44560 | 44046 |
| Paimbœuf | Pembo | 2.758 | 2,00 | 44560 | 44116 |
| Saint-Brevin-les-Pins | Sant-Brewenn | 9.594 | 19,29 | 44250 | 44154 |
| Cantó | Pembo | 14.311 | 44,91 | - | 4429 |

## Història

Llista dels consellers generals successius :
| Data d'elecció | Identitat | Partit | Qualitat |
| 1998- | Yanick Lebeaupin | PS | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Cavalcada

La cavalcada, és una processó o desfilada de cavalls, o companyia de genets. El focus d'una cavalcada és la participació popular i sovint els participants porten vestits d'època. Una cavalcada recrea un fet històric important i segueix una ruta per carrers o camins. Una cavalcada també pot ser un pelegrinatge.

## Vegeu també

* Mostra (militar)
* Nit de Reis
* Cavalcada de Reis
Viccionari
# Ghan

Ghan és un riu de Maharashtra.
Neix al nord de la vall del Penganga i corre en direcció nord, passant per Pimpalgaon i Nandwa, fins que desaigua al riu Purna. Localment és anomenat com Dnyan Ganga.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Good Thunder

Good Thunder és una població dels Estats Units a l'estat de Minnesota. Segons el cens del 2000 tenia 592 habitants.

## Demografia

Segons el cens del 2000, Good Thunder tenia 592 habitants, 217 habitatges, i 161 famílies. La densitat de població era de 362,8 habitants per km².
Dels 217 habitatges en un 43,8% hi vivien nens de menys de 18 anys, en un 63,6% hi vivien parelles casades, en un 8,3% dones solteres, i en un 25,8% no eren unitats familiars. En el 24% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,21.
Per edats la població es repartia de la següent manera: un 32,8% tenia menys de 18 anys, un 8,8% entre 18 i 24, un 31,3% entre 25 i 44, un 16,4% de 45 a 60 i un 10,8% 65 anys o més.
L'edat mediana era de 31 anys. Per cada 100 dones de 18 o més anys hi havia 90,4 homes.
La renda mediana per habitatge era de 42.500 $ i la renda mediana per família de 45.469 $. Els homes tenien una renda mediana de 31.375 $ mentre que les dones 21.146 $. La renda per capita de la població era de 14.524 $. Entorn del 12,4% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Good Thunder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Good Thunder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Good Times Bad Times

«Good Times Bad Times» (literalment: «Bons Temps Mals Temps») és una cançó del grup de rock anglès Led Zeppelin. Figura com a primera pista de l'àlbum debut de la banda, Led Zeppelin, i també es va publicar com a senzill el 10 de març de 1969 amb «Communication Breakdown» com a cara B.

## Formats i llistat de pistes

Senzill de 7" de 1969 (UK: Atlantic 584269, US/Nova Zelanda: Atlantic 45-2613, Austràlia: Atlantic AK 2914, Canadà: Atlantic AT 2613X, França: Atlantic 650 153, Alemanya: Atlantic ATL 70369, Grècia: Atlantic 255 002, Itàlia: Atlantic ATL NP 03117, Japó: Nihon Gramophone DT-1105, Filipines: Atlantic 45-3734, Suècia: Atlantic ATL 70.369)
* A. «Good Times Bad Times» (Bonham/Jones/Page) — 2:47
* B. «Communication Breakdown» (Bonham/Jones/Page) — 2:28
Senzill de 7" de 1969 (Sud-àfrica: Atlantic ATS410)
* A. «Good Times Bad Times» — 2:47
* B. «Black Mountain Side» (Page) — 2:12
EP de 7" de 1969 (Mèxic: Atlantic EPA 1577)
* A1. «Good Times Bad Times» — 2:47
* A2. «Communication Breakdown» — 2:28
* B. «Dazed and Confused» (Page) — 6:26
EP de 1972 7" (Argentina: Music Hall 186)
* A1. «Good Times Bad Times» — 2:47
* A2. «Communication Breakdown» — 2:28
* B1. «Roundabout» (Anderson/Howe) — 3:27
* B2. «Long Distance Runaround» (Anderson) — 3:30

## Personal

* Jimmy Page – guitarres, segones veus
* Robert Plant – veu
* John Paul Jones – baix elèctric, segones veus
* John Bonham – bateria, segones veus

## Notes

* ↑ Cara B a càrrec de Yes.

## Referències

* ↑ «Led Zeppelin Biography». The Rock and Roll Hall of Fame and Museum. Arxivat de l'original el 28 de juny 2011. [Consulta: 31 juliol 2014].

## Bibliografia

* Lewis, Dave. The Complete Guide to the Music of Led Zeppelin, 2004. ISBN 0-7119-3528-9.
* Welch, Chris. Led Zeppelin: Dazed and Confused: The Stories Behind Every Song, 1998. ISBN 1-56025-818-7.
# Capileira

Capileira és un municipi andalús situat en la part nord-oest de la Alpujarra (província de Granada).
Limita amb els municipis de Dílar, Güéjar Sierra, Trevélez, Pórtugos, La Taha, Bubión, Pampaneira i Lanjarón. Es troba travessat pel riu Mulhacén. Gran part del seu terme municipal pertany al Parc nacional de Sierra Nevada.
El turisme ha començat a despuntar en l'economia local durant les últimes dècades.

## Demografia

L'evolució demogràfica del municipi va tenir un punt algid la dècada dels 50, amb l'emigració cap a altres zones hi va haver un despoblament fins a tenir una població estable de poc més de 500 habitants.

### Evolució demogràfica de Capileira des de 1844

    Fuente: INE

## Política

El resultat de les eleccions municipals de Capilera el 2011:
Eleccions Municipals - Capileira (2011) :
| Partit polític | Vots | %Vàlids | Regidors |
| Agrupación Independientes de Capileira (AIDC) | 67 | 18.66% | 1 |
| Partido Socialista Obrero Español (PSOE) | 160 | 44.57% | 3 |
| Partido Popular (PP) | 126 | 35.10% | 3 |
Actualment governa el PP amb coalicó de Agrupación Independientes de Capileira. L'alcalde és Fancisco López.

## Llocs d'interès

Tot el terme municipal de Capileira està declarat Conjunt Històric Artístic i Paratge Pintoresc, a més d'haver estat esmentat pel Consell d'Europa com a model d'arquitectura popular. La casa de l'Alpujarra està construïda amb materials autòctons, sense grans transformacions. S'integra de manera harmònica en l'entorn, ja que procedeix directament d'ell.
Al voltant de Capileira es troben les eres, que són cercles enllosats que jugaven un gran paper quan arribava l'època dels sembrats. En aquest espai es batia el cereal.
Els rentadors públics complementen la composició urbana dels barris, actualment s'han rehabilitat i es conserven en bon estat.
Església Parroquial Nostra Senyora de la Cabeza: va ser reconstruïda al segle xvii. Posseeix un retaule barroc en fusta daurada del segle xvii i una imatge de Nostra Senyora del Cap donada pels Reis Catòlics al segle xv.
Casa-Museu de Capileira: És una casa-museu etnològica Pedro Antonio d'Alarcón", fundada el 1972 per commemorar el primer viatge d'aquest escriptor a l'Alpujarra.

## Referències

* ↑ INEbase. Variaciones intercensales. Alteraciones de los municipios en los censos de población desde 1842. En línia: http://www.ine.es/intercensal/ Consultado 17-06-2011. Cuando se dispone del dato de población de hecho y de derecho se ha tomado la cifra más alta.
* ↑ «Capileira. Qué visitar» (en castellà). Mancomunidad de municipios de la Alpujarra granadina. [Consulta: 10 gener 2018].

## Enllaços externs

* Ajuntament de Capileira
* Situació de Capileira
* Plànol dels llocs d'interès Arxivat 2017-03-11 a Wayback Machine.
# Gopher

Gopher és un protocol de cerca de documents per Internet que permetia navegar per la xarxa a través d'un sistema d'arxius en forma d'arbre.
En aquest sistema d'arxius s'hi emmagatzemaven pàgines de text simple sense vincles. És el sistema predecessor de la World Wide Web que l'ha tornat obsolet. El seu sistema de text era adequat per a l'època en què es va emprar, en què s'accedia a l'ordinador central remotament a través d'un terminal. Va ser presentat el 1991 per la Universitat de Minnesota i es diu que el seu nom pot provenir de dues coses ben diferents, de la mascota de la universitat o de l'acció en anglès "anar per", és a dir go-for. Encara hi ha exploradors web compatibles amb aquest sistema:
* Lynx, un navegador basat en text, és qui té el grau de compatibilitat més elevat
* Mozilla Firefox és compatible en la seva versió 3 i parcialment compatible en les anteriors
* Opera és parcialment compatible a partir de la versió 9 gràcies a l'ús de proxies
* Microsoft va eliminar-lo del seu Internet Explorer l'any 2002 tot i que a la versió 7 es pot tornar a activar amb certes restriccions.

## Enllaços externs

* Projecte Gopher(anglès)
* El protocol Gopher (Document RFC 1436)(anglès)
# Casino Recreatiu (la Pobla de Claramunt)

Casino Recreatiu és una obra del municipi de la Pobla de Claramunt (Anoia) inclosa en l'Inventari del Patrimoni Arquitectònic de Catalunya.

## Descripció

ÉS una construcció de planta rectangular i coberta a dues vessants mirant als costats llargs (o sigui a la façana principal). Just al mig de la façana s'aixeca un cos vertical que és el que dona lloc a l'entrada principal i que està encapçalat per una petita estructura decorativa que recorda una xemeneia petita, i sota una finestreta tapinada.
La façana és totalment simètrica, dividida per 8 pilastres de secció rectangular i 2 de secció circular. Als costats (banda i banda) destaquen 2 estructures més altes que la resta de l'edifici (exceptuant l'entrada) i estan formades per dos nivells de finestretes tapinades d'arc rebaixat.
De la resta de la façana destaquen finestres grans d'arc rebaixat i als costats laterals un acabament de façana amb 2 esglaonats a cada banda centrats per una petita estructura semi- circular.
Tot el conjunt és de color ocre.

## Història

Està documentat com a "Casino Recreatiu" entre els anys 1928-1941.

## Referències

* 1 2 3 4 5 «Casino Recreatiu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Glaucia

«Glaucia» té aquests significats:
* Gai Servili Glàucia, pretor romà
* Lex Glaucia, llei romana establerta per Gai Servili Glàucia.
# Celmis

Celmis (en grec antic Κέλμις), va ser, segons la mitologia grega una divinitat que està relacionada amb Zeus infant, segons la tradició de Creta.
Amic de Zeus, jugava amb ell de petit, i li va ser fidel, però amb els anys Rea, la mare de Zeus, es va sentir ofesa per les bromes de Celmis i va demanar a Zeus que el convertís en un bloc de diamant, o potser d'acer. Zeus així ho va fer.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 96. ISBN 9788496061972.
# Celofísids

Els celofísids (Coelophysidae) constitueixen una família de dinosaures teròpodes carnívors primitius. La majoria d'espècies eren relativament petites en mida. La família va prosperar en el Triàsic superior i el Juràssic inferior.
Segons una anàlisi cladística, els celofísids van ser definits per primera vegada per Paul Sereno l'any 1998 com l'ancestre comú més recent de Coelophysis bauri i Procompsognathus triassicus, i tots els descendents comuns de l'ancestre.
Els celofísids formen part del clade dels celofisoïdeus. L'antic terme "Podokesauridae", anomenat 14 anys abans de Coelophysidae (que normalment tindria prioritat), actualment s'acostuma a ignorar, ja que l'espècimen tipus va ser destruït en un incendi i ja no es pot comparar amb noves troballes.

## Classificació

* Família Coelophysidae
** Camposaurus
** ?Pterospondylus
** Subfamília Coelophysinae
*** Coelophysis
*** Megapnosaurus (antigament Syntarsus)
** Subfamília Podokesaurinae
*** Podokesaurus
** ?Subfamília Procompsognathinae
*** ?Procompsognathus
** Subfamília Segisaurinae
*** Segisaurus

## Referències

* ↑ Sereno, P. (1999). "Taxon Search: Coelophysidae Arxivat 2007-10-07 a Wayback Machine.". Consultat el 02-08-2009.